Η **Αλίκη της Βρετάνης** (Γαλλική γλώσσα : *Alix de Thouars*, 1200 – 21 Οκτωβρίου 1221) από τον Οίκο του Τουάρ, ήταν νόμιμη δούκισσα της Βρετάνης (1203 – 1221) και κόμισσα του Ρίτσμοντ σαν δώρο στην Αγγλία. Η Αλίκη ήταν κόρη της Κωνσταντίας, δούκισσας της Βρετάνης, και του Γκυ του Τουάρ. Σύμφωνα με τους Γάλλους ιστορικούς η μητέρα της πέθανε από επιπλοκές όταν γεννήθηκαν οι δίδυμες μικρότερες αδελφές της Αικατερίνη του Τουάρ και Μαργαρίτα. Τα μεγαλύτερα ετεροθαλή αδέλφια της ήταν ο Αρθούρος Α΄ της Βρετάνης και η Ελεονώρα της Βρετάνης, παιδιά της Κωνσταντίας και του Γοδεφρείδου Πλανταγενέτη. Όταν πέθανε ο Ριχάρδος ο Λεοντόκαρδος ξέσπασε διαμάχη ανάμεσα στον νέο βασιλιά Ιωάννη τον Ακτήμονα και τα αδέλφια της, όπου στην *"μάχη του Μιρεμπώ"* (1202) συνελήφθησαν, η Ελεονώρα φυλακίστηκε και ο Αρθούρος δολοφονήθηκε.

Οι βαρόνοι της Βρετάνης αναγνώρισαν αμέσως την Αλίκη σαν νόμιμο κληρονόμο του Αρθούρου αντί για την Ελεονώρα, ο λόγος ήταν ο φόβος μην τυχόν ο Ιωάννης ο Ακτήμονας διεκδικήσει την αντιβασιλεία της Βρετάνης στο όνομα της φυλακισμένης Ελεονώρας. Ο πατέρας της Γκυ έγινε αντιβασιλιάς στο όνομά της ως το 1206, οπότε ο ίδιος ο βασιλιάς Φίλιππος Β΄ της Γαλλίας έγινε αντιβασιλιάς της Βρετάνης στο όνομα της μικρής Αλίκης. Ο Γάλλος βασιλιάς έσπασε τον δεσμό της μικρής Αλίκης με τον πρίγκιπα των Βρετόνων Ερρίκο του Πεντιέβρ, την πάντρεψε με τον ξάδελφο του Πέτρο του Ντρε. Ο Πέτρος παντρεύτηκε την Αλίκη (27 Ιανουαρίου 1213) και πλήρωσαν φόρο υποτέλειας στον Γάλλο βασιλιά για λογαριασμό της Βρετάνης. Ο Πέτρος και η Αλίκη αναγνωρίστηκαν από τον Γουίλιαμ Μαρσάλ, 1ο κόμη του Πέρμπροκ αντιβασιλέα της Αγγλίας σαν κόμητες του Ρίτσμοντ στην θέση της Ελεονώρας που δεν ελευθερώθηκε ποτέ από την φυλακή. Η Αλίκη πέθανε στην γέννα του τελευταίου παιδιού της (21 Οκτωβρίου 1221) χωρίς να εξασκήσει ποτέ έλεγχο στην κληρονομιά της, την διαδέχθηκε ο γιος της Ιωάννης Α΄ αλλά ο σύζυγος της Πέτρος ήταν ο πραγματικός κυβερνήτης σαν αντιβασιλιάς μέχρι το 1227.

Οικογένεια
----------

Με τον σύζυγο της Πέτρο του Ντρε απέκτησε :

* Ιωάννης Α΄ της Βρετάνης, παντρεύτηκε τη Λευκή της Καμπανίας και είχε γιο τον Ιωάννη Β΄, δούκα της Βρετάνης.
* Γιολάντα της Βρετάνης, παντρεύτηκε τον Ούγο ΙΑ΄, κόμη του Λουζινιάν.
* Αρθούρος της Βρετάνης (1220 - 1224)

Παραπομπές
----------

1. ↑  p10680.htm#i106795. Ανακτήθηκε στις 7  Αυγούστου 2020.
2. ↑  Chronicon Britannicum
3. ↑  Judith Everard and Michael Jones, The Charters of Duchess Constance of Brittany and her Family (1171-1221)
4. ↑  John W. Baldwin, The Government of Philip Augustus: Foundations of French Royal Power in the Middle Ages, (University of California Press, 1986), 239
5. ↑  Pierre-Hyacinthe Morice, Histoire ecclesiastique et civile de Bretagne, Tome premier, σσ. 129, 150
6. ↑  Charles Taillandier, Histoire ecclesiastique et civile de Bretagne, Tome second, σ. 9
7. ↑  Prudence Guillaume de Roujoux, Histoire des rois et des ducs de Bretagne, Tome second, σ. 231
8. ↑  Pierre Daru, Histoire de Bretagne, Tome premier, σ. 407
9. ↑  Francois Manet, Histoire de la Petite-Bretagne, ou Bretagne Armorique, depuis ses premiers habitans connus, Tome second, σ. 308
10. ↑  Chronique de Guillaume de Nangis
11. ↑  Brittany, Julia M.H. Smith, Medieval France: An Encyclopedia, Ed. William W. Kibler, (Garland Publishing Inc. 1995 ), 148
12. ↑  Chronicon Ruyensis C?nobii

Πηγές
-----

* Brittany, Julia M.H. Smith, Medieval France: An Encyclopedia, Ed. William W. Kibler, (Garland Publishing Inc. 1995 )
* François Manet, Histoire de la Petite-Bretagne, ou Bretagne Armorique, depuis ses premiers habitans connus
* John W. Baldwin, The Government of Philip Augustus: Foundations of French Royal Power in the Middle Ages, (University of California Press, 1986)
* Pierre-Hyacinthe Morice, Histoire ecclésiastique et civile de Bretagne, Tome premier


|  |
| --- |
| Αλίκη της Βρετάνης **Γέννηση:** 5 Σεπτεμβρίου 1200 **Θάνατος:** 21 Οκτωβρίου 1221 |
| Βασιλικοί τίτλοι |
| ΠροκάτοχοςΑρθούρος Α΄ | **Δούκισσα της Βρετάνης**1203 - 1221Με τον σύζυγο της : Πέτρο του Ντρε1213 - 1221  | ΔιάδοχοςΙωάννης Α΄ |